Document ID: /roh_data/filtered/fineweb-2-filterrobots_roh.jsonl.gz/48216

MEDIAIl project Linguissimo sa drizza a giuvenils da 16 fin 21 onns, en spezial a classas dal stgalim secundar II da l'entira Svizra. En quest project duain ils giuvenils crear lur agen guid per la Svizra dasper las sendas enconuschentas ed emprender d'enconuscher ils lieus preferids da lur collegas da las autras regiuns linguisticas.
Sin ina charta interactiva (www.linguissimo.ch) pon els parter texts e maletgs che preschentan per els lieus impurtants u s'inspirar da quels. Tut è permess: ficziun, descripziun, poesia, rap, scenas da teater … Las participantas ed ils participants ston sulettamain chargiar lur texts e lur maletgs sin la pagina-web interactiva (cun geolocalisaziun) e cumplettar quels cun in curt text che descriva in’experientscha plurilingua persunala. Mintga text è scrit en in’autra lingua naziunala. Las auturas ed ils auturs da las 30 contribuziuns las pli creativas vegnan envidads al final.
La fin d’emna dal final s’inscuntran las participantas ed ils participants cun auturas ed auturs da la Svizra ch’als introduceschan en lur tecnicas da scriver. Il final accentuescha l'inscunter ed il barat linguistic: las participantas ed ils participants scrivan ensemen cun ina giuvna u in giuven d'ina autra regiun linguisticaina in'istorgia curta bilingua. Ils trais megliers tandems gudognan il premi dal final: in viadi communabel en ina metropola europeica ubain ad in'occurrenza culturala en Svizra.
La charta interactiva na serva uschia betg mo sco plattafurma da la concurrenza, mabain animescha las visitadras ed ils visitaders da scuvrir ina nova Svizra – dissegnada da giuvenils per giuvenils.
Cun Linguissimo vul il Forum Helveticum svegliar l'interess dals giuvenils per scolaras e scolars da las autras regiuns linguisticas da la Svizra, pussibilitar l'applicaziun concreta da las linguas naziunalas e promover la communicaziun interculturala tranter ils giuvenils e l'exploraziun da l'agen pajais. L'emprim Linguissimo ha il Forum Helveticum organisà il 2008 en collavuraziun cun pliras organisaziuns da furmaziun e federaziuns da magistraglia (vesair partenaris).
Fegl cun ils puncts principals da la concurrenza Linguissimo
Communicaziun a las medias
17/05/2022 - Final Linguissimo 2022 (tudesg)
11/01/2022 - Reminder Linguissimo 2021/2022
Maletgs per telechargiar
Logo
Contact per las medias:
Project Linguissimo
info(at)linguissimo.ch
T 062 888 01 25